Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael alustas Ülemkohtu otsusel Aafrika migrantide vabastamist,
kes on üle aasta kinnipidamisasutuses viibinud.
Vabariiklaste presidendikandidaat ja New Jersey kuberner Chris Christie
õhutab USA Kongressi hülgama president Obama tuumalepingut.
Jordaania kuningas Abdullah kiitis Vene presidendi panust
Lähis-Ida kriisi lahendamisel.
Iisrael alustas Aafrika migrantide vabastamist,
kes on üle aasta kinnipidamiskeskuses viibinud.
Kahe päeva jooksul vabastatakse Holoti keskusest Negevi kõrbes
ca 1200 kinnipeetut.
Vabastamise tingimuste järgi ei tohi migrandid elada ega töötada
Iisraeli ärikeskuses Tel Avivis ja kuurortlinnas Eilatis,
kus asuvad suured immigrandikogukonnad.
Inimõigusrühmitused on keeldu kritiseerinud,
väites, et enamik varem Tel Avivis elanud migrante jääb peavarjuta.
Täna meil vedas, kuid see polnud tõeline vedamine.
Oleme Holotis 18-20 kuud kinni olnud.
Esmalt ütleb riik, et läheme varjupaika,
kus otsustatakse meie põgenikustaatuse üle.
Ja pärast 18 kuud öeldakse: Kõik, lahkuge siit.
Kus ma töötan? Ma ei tea. Väga raske on.
Kahe nädala eest vähendas Iisraeli Ülemkohus 20-lt kuult 12-le aega,
kui pikalt illegaalseid immigrante võib vahi all hoida,
kuni otsustatakse nende asüülitaotluste üle.
Juudiriigis elab ca 47 000 Aafrika migranti,
enamik pärit probleemsetest Sudaanist ja Eritreast.
Paljud taotlevad asüüli,
kuid Iisrael tunnistab põgenikuks vähesed.
Iisrael ei anna enamikele aafriklastele elamisluba
ja peab neid "sissetungijaiks", kes otsivad tööd, mitte varjupaika.
Tuhanded aafriklased püüavad Iisraeli tulla
ja võimudel õnnestus enamik peatada,
kui 2012. a kindlustati Egiptuse piiril piiritara.
Hiljem pakuti lahkuma nõustujaile kompensatsiooni
ja vahistati tuhandeid, kes keeldusid lahkumast.
Lisaks Holotis kinnipeetutele on tuhanded saanud ajutised viisad
ja elavad ülerahvastatud vaestes Iisraeli osades ja Tel Avivis.
USAs domineerib ajalehepealkirjades endiselt tuumaleping Iraaniga.
Vabariiklik presidendikandidaat ja New Jersey kuberner Chris Christie
õhutas USA Kongressi hülgama president Obama tuumalepingut.
2016. a valimistel vabariiklaste presidendikandidatuuri taotlev Christie
rääkis USA juudi juhtidega,
kus ta rõhutas, et USA president polnud aus,
kui tuumalepet parimaks lahenduseks väitis.
Romaanis ei usuks sa kunagi,
et USA president vabatahtlikult sellise korraldusega nõustuks
ja julgeks ameeriklastele otsa vaadata ning öelda, et see oli parim leping.
President peaks ameeriklastega aus olema.
Nad usuksid, et see on parim, mis tema teha saab.
See pole parim, mida USA teha saab,
ja seepärast peaks Kongress selle tagasi lükkama.
Juulis USA juhtimisel sõlmitud rahvusvaheline leping
seab Iraani tuumaprogrammile uued piirangud,
ja kaotab vastutasuks Iraanile kehtestatud sanktsioonid.
USA Kongress, kus enamik vabariiklasi on lepingu vastu,
lükkab lepingu septembris hääletusel ilmselt tagasi.
President Obama võib lepingu siiski päästa,
kui ei luba kummagi koja oponentidele
tema veto kummutamiseks vajalikku 2/3-list enamust.
Süürias ütles president Assad,
et on avatud mõttele koalitsioonist ISIL-i vastu,
kuid vihjas, et see on vähetõenäoline tema vaenlastega.
Nii heitis ta uut kahtlust Venemaa plaanile
luua islamirühmituse vastu liit.
Assadi liitlase Venemaa algatuses ühineks Süüria regiooni riikidega,
kes on toetanud Süüria mässulisi, ühiseks võitluseks ISIL-i vastu
nii Süürias kui Iraagis.
Intervjuus Hezbollah' telekanalile al-Manar ütles Assad,
et Süüria valitsus pole liidu vastu, kuid väljendas mõningast kahtlust.
Iga liit, töö, protseduur või dialoog, mis lõpetab Süüria verevalamise,
peab meile esmatähtis olema ja peame kõhklematult seda taotlema.
Meile teeb siin muret lõpptulemus.
Pole loogiliselt võimalik,
et terrorismi toetanud riigid võitlevad terrorismiga.
Jääb väike võimalus, et nood riigid parandavad meelt
või mõistavad, et liiguvad vales suunas,
või tekkis neil puhtalt isiklikest huvidest mure,
et see terrorism liigub nende poole,
ja nad otsustavad sellega võitlema hakata.
Selle vastu pole meil midagi.
Assadi kommentaarid kordavad Süüria välisministri märkusi,
kelle sõnul vajab selline liit imet.
Saudi Araabia on välistanud koalitsiooni Assadi režiimiga.
Sarnaselt USAga tahab Saudi Araabia näha Assadi võimult lahkumas.
Venemaa õhutas USAd,
kes juhib nii Iraagis kui Süürias ISIL-i vastast koalitsiooni,
võitluses Assadiga koostööd tegema.
Venema, Iraani ja Iraani käepikenduse Hezbollah toetus
on 4-aastases konfliktis Assadi ellujäämiseks oluline olnud,
kuna on varustanud teda relvade ja muu vajalikuga.
Venemaal ametivisiidil viibiv Jordaania kuningas Abdullah
kiitis Kremlis toimunud kohtumisel
Vene presidendi Putini panust Lähis-Ida kriisi lahendamisel.
Kohtumise eel toimus Moskva lähedal Rahvusvaheline Õhushow MAKS.
Putin kiitis suhete arenemist
Venemaa ja Jordaania vahel.
Arvan, et MAKS 2015 oli Teie jaoks huvitav,
eriti Teie jaoks, Majesteet, kuna olete sõjaväelane.
Ja muidugi arutame meeleldi meie kahepoolseid suhteid.
Nagu teate, olen aastaid öelnud, kui oleme Süüriale lahendust otsinud,
et ainus viis Süüriale lahendust leida on teie ja teie riigi tähtis roll
poliitilise lahenduse leidmisel kõigi osapoolte jaoks,
et nii palju kannatanud riigile stabiilsust tuua.
Pariisis rõhutas Prantsuse president Hollande,
et olulised regionaalsed jõud Iraan ja Saudi Araabia
peaksid osalema Süüria konfliktile lahenduse leidmisel
ning õhutas Türgit taastama dialoogi kurdidega
ja tõhustama samas võitlust ISIL-iga.
Viimane, tõenäoliselt otsustav tingimus on,
et kõik regiooni jõud peavad lahenduses osalema.
Pean silmas Pärsia lahe araabiamaid ja ka Iraani.
Mõtlen ka Türgit, kes peab osalema võitluses ISIL-iga
ja taaskäivitama dialoogi kurdidega.
Türgi alustas augustis sõjalisi operatsioone
Kurdistani Tööliste Partei PKK objektide vastu
Põhja-Iraagis ja Edela-Türgis,
nimetades seda sünkroniseeritud sõjaks terrori vastu.
Kriitikute väitel on see piiranud Türgi rünnakuid ISIL-i vastu.
President Hollande kordas ka Prantsusmaa positsiooni,
mille järgi president Assadil ei saa olla osa Süüria tulevikus.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil tv7israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri